**Kurklių seniūnijoje:**

**1**.Kurklių miestelyje, Anykščių g. Šv. Jurgio bažnyčioje yra kultūros paveldo objektai – **paveikslas „Mykolas Arkangelas“** (unikalus objekto kodas 20151) XIX a. nežinomas dailininkas, aliejus, drobė, tapyba; **paveikslas „Marija su kūdikiu“** (unikalus objekto kodas 21887) XIX a. I p. nežinomas dailininkas, drobė, aliejus; **paveikslo „Marija su kūdikiu“ aptaisas** (unikalus objekto kodas 8747) XVII–XVIII a. nežinomas dailininkas, drobė, aliejus, aksomas, metalas, kalstymas, puncavimas; **paveikslas „Kristus pas Pilotą“** (unikalus objekto kodas 8746) XVII–XVIII a. nežinomas dailininkas, drobė, pilotas; **skulptūra „Nukryžiuotasis“ I** (unikalus objekto kodas 20152) XIX a. pab. nežinomas vietinis liaudies meistras, medis, polichromija; **skulptūra** **„Nukryžiuotasis“ II** (unikalus objekto kodas 20153) XIX a. pab. nežinomas vietinis liaudies meistras, medis, polichromija;

 **2.** Kurklių miestelio kapinėse, Taikos g. yra kultūros paveldo objektas – **Leonovos Oginskos** **antkapis (**unikalus objekto kodas 8749). Antkapinis paminklas pagamintas R. Biknerio dirbtuvėse, Vilniuje ir pastatytas XX a.pr. Paminklo postamentas – pilko granito, figūrinė kompozicija – kryžius su šalia jo stovinčiu angelu, baltas marmuras.

**3.** Kurkliųmiestelyje, Anykščių g. yra kultūros paveldo objektas **– Antrojo pasaulinio karo Sovietų Sąjungos karių palaidojimo vieta** (unikalus objekto kodas 10811).

**4**. Kurklių miestelio kapinėse, Vyliaudiškio kaime yra kultūros paveldo objektas – **Lietuvos partizanų** **kapas** (unikalus objekto kodas 16976). 1989-05-27 Kurklių mstl. kapinėse perlaidoti keturiasdešimt dvejų Didžiosios Kovos apygardos partizanų, žuvusių 1945-06-27 Trakinių k. ir 1949-07-12 Šilo miške, prie Užušilių k., palaikai.

**5**. Moliakalnio kaime yra kultūros paveldo objektas – **Kryžius, žymintis partizanų palaikų užkasimo vietą** (unikalus objekto kodas 2752). Šioje vietoje buvo užkasti trisdešimt keturių Didžiosios Kovos apygardos partizanų, žuvusių 1945-06-27 Trakinių k., palaikai.

**6.** Kurklių I kaime yra kultūros paveldo objektai – **Kurklių vandens malūnas** (unikalus objekto kodas 24817). Malūnas datuojamas XIX a. vid., pastate veikė malūnas, lentpjūvė, vilnų karšykla, malūne išlikusi technologinė įranga.; **Didžiosios Kovos apygardos štabo viršininko Jono Juro-Žilvinio ir kitų Lietuvos partizanų kautynių ir žūties vieta** (unikalusobjekto kodas45311) 1948-1949 m. Užušilių k. apylinkių Kurklių šile dviejuose bunkeriuose slapstėsi Didžiosios Kovos apygardos vadai ir eiliniai partizanai. 1949-07-12 kautynėse su sovietų kareiviais bei vietos stribais žuvo 3 partizanai, kurių kūnai buvo užkasti Šilinės miške. 1989 m. palaikai palaidoti Kurklių mstl. naujosiose kapinėse; **Didžiosios Kovos apygardos štabo ryšių skyriaus viršininko, 1-osios rinktinės, 3-osios tėvonijos vado Vaclovo Morkūno-Kiaunės ir kitų Lietuvos partizanų kautynių ir žūties vieta** (unikalus objekto kodas 46031).1950-10-25 kautynėse su sovietų kareiviais žuvo Didžiosios Kovos apygardos 1-osios rinktinės 2-ojo bataliono 1-osios kuopos 2-ojo V. Morkūno-Žento būrio 5 partizanai. Slėptuvės–bunkerio vietą žymi pastatytas kryžius.

**7.** Kurklių II kaime, S. Kairio g. yra kultūros paveldo objektas **– Kurklių II dvaro malūnas**  (unikalus objekto kodas 56). Pastatas datuojamas XIX a. I p.

**8.** Pavirinčių kaime yra kompleksinis kultūros paveldo objektas – **Pavirinčių dvaro sodybos fragmentai** (unikalus objekto kodas 33161). Dvaro sodyba datuojama XVIII a. pab.–XX a.pr. Dvaro sodybos kompleksą sudaro: **rūmų liekanos** (unikalus objekto kodas 33162), **oficina (**unikalus objekto kodas 33163), **ūkinis pastatas** (unikalus objekto kodas 33164), **arklidė** (unikalus objekto kodas 33165), **koplyčia** (unikalus objekto kodas 33166).

**9.** Užunevėžio kaime yra kultūros paveldo objektas – **1918 m. vasario 16 d. Lietuvos Nepriklausomybės** **akto signataro Stepono Kairio gimtinės vieta** (unikalus objekto kodas23133). Čia buvusioje sodyboje gimė profesorius, inžinierius, Lietuvos Nepriklausomybės akto signataras Steponas Kairys (1879–1964). Buvusi sodybvietė 1992 m. paženklinta atminimo stogastulpiu (autorius J. Tvardauskas).

**10.** Luciūnų kaime yra kultūros paveldo objektas– **Kunigo, rašytojo Stasio Ylos gimtinės atmintina** **vieta** (unikalus objekto kodas 2751). Čia buvusioje sodyboje gimė kunigas, rašytojas Stasys Yla (1908–1983). 1990 m. sodybvietės vieta paženklinta atminimo kryžiumi (autorius L. Tarabilda).

**11**. Trakinių kaime yra kultūros paveldo objektai **– Trakinių piliakalnis, vad. Milžinkapiu** (unikalus objekto kodas 16274). Piliakalnį juosia Virintos slėnis ir griovos, piliakalnis datuojamas I tūkst. pradžia; **Trakinių kaimo senųjų kapinių ir Lietuvos partizanų kapų kompleksas** (unikalus objekto kodas 44338). Kompleksą sudaro **Trakinių kaimo senosios kapinės** (unikalus objekto kodas 44339) ir **Lietuvos partizanų kapai** (unikalus objekto kodas 44340). Kapinėse palaidoti partizanai V. Aukštuolis-Don Kichotas, K. Bulota-Garnys, Erelis, J. Pociūnas-Karklas, J. Surblys-Burblys, spėtina kad ir A. Šeštokas-Pikčiurna, taip pat laidoti kaimo bei jo apylinkių gyventojai, išlikęs Lietuvių katalikų jaunimo federacijos „Pavasaris” atminimo kryžius.

**12.** Buteikių kaime yra kompleksinis kultūros paveldo objektas **– Buteikių piliakalnis su gyvenviete** (unikalus objekto kodas 24537). Kompleksą sudaro **piliakalnis** (unikalus objekto kodas 1875) ir **gyvenvietė (**unikalus objekto kodas 24538). Piliakalnį iš r. ir p. juosia Nevėžos slėnis, senovės gyvenvietė yra piliakalnio r. ir p. r. papėdėse. Piliakalnis datuojamas I tūkst. pr. – II tūkst. pr.

**13.** Vargulių kaime yra kompleksinis kultūros paveldo objektas – **Vargulių piliakalnis su gyvenviete** (unikalus objekto kodas 24553). Kompleksą sudaro **piliakalnis** (unikalus objekto kodas 1890) ir **gyvenvietė** (unikalus objekto kodas 24554). Piliakalnis yra aukštumos kyšulyje, į Baldono ežero slėnį supiltoje kalvoje, į p., p. v. nuo piliakalnio yra papėdės gyvenvietė. Piliakalnis datuojamas I tūkst. II p. – II tūkst. pr.

**14**. Kurklių miestelyje, UAB „Kurklių karjeras“ teritorijoje,yra kultūros paveldo objektas **– Kurklių kapinynas** (unikalus objekto kodas 16338). Kapinynas datuojamas XVII a.

**15**. Kurklių šile yra kultūros paveldo objektai – **Kurklių pilkapynas, vad. Švedkapiais** (unikalus objekto kodas 1876). Pilkapynas datuojamas IX–XIII a., jame yra ne mažiau kaip 150 pilkapių; **Kurklių, Užušilių pilkapynas** (unikalus objekto kodas 25973). Pilkapynas yra į š. r. nuo Kurklių pilkapyno, jame yra 9 pilkapiai, kurie datuojamas IX– XIII a.

**16**. Kurklių miestelyje, S. Nėries g. yra kultūros paveldo objektas – **Kurklių sinagoga** (unikalus objekto kodas 37596), žydų maldos namai statyti 1936 m., projekto autorius Povilas Jurėnas.

**17**. Rundžių kaime, Žemaitkiemio g. yra kultūros paveldo objektas – **Lietuvos partizanų kautynių ir** **žūties vieta** (unikalus objekto kodas 42604) 1947-01-27 šioje vietovėje žuvo Didžiosios Kovos apygardos B rinktinės partizanai: N. Liškauskas–Beržas, B. Miškinis–Kardas, V. Raugalas–Žilvitis, Z. Žukauskas–Plaktukas. Partizanų žūties vieta paženklinta atminimo kryžiumi.

**18**. Karališkių kaime yra kultūros paveldo objektas – **Lietuvos kariuomenės karininko, archeologo Petro Tarasenkos gimtos sodybos vieta (**unikalus objekto kodas 4819). Karališkių kaime buvusioje sodyboje 1892 m. gimė ir iki 1902 m. gyveno archeologas, muziejininkas, prozininkas Petras Tarasenka (1892–1962). Gimtajame kaime pastatytas atminimo akmuo.

**19.** Adomavos vs**.** yra kultūros paveldo objektas – **Lietuvos partizanų stovyklos vieta** (unikalus objekto kodas 46609). Buvusioje Didžiosios Kovos apygardos partizanų stovyklos vietoje gyveno K. Tubio–Žvalgo ir kitų būrių partizanai. Partizanų stovyklos vieta paženklinta paminkline lenta.